
ประกาศองค์การบริหารส่วนตำบลท่าข้าม
เรื่อง  การเปิดเผยข้อมูลงบประมาณขององค์กรปกครองส่วนท้องถิ่นตามแผนปฏิบัติการยกระดับ         ค่าคะแนนดัชนีการรับรู้การทุจริตประจำปีงบประมาณรายจ่าย พ.ศ. 2567
********************************
		คณะอนุกรรมการขับเคลื่อนการยกระดับคะแนนดัชนีการรับรู้การทุจริต ได้มีมติเห็นชอบแผนปฏิบัติการยกระดับค่าคะแนนดัชนีการรับรู้การทุจริต ประจำปีงบประมาณ พ.ศ. 2566  กรมส่งเสริมการปกครองท้องถิ่น ซึ่งเป็นหน่วยงานที่ต้องรับผิดชอบภายใต้แผนปฏิบัติการดังกล่าวในแผนงานเรื่องที่ 3 การใช้จ่ายงบประมาณและทรัพยากรภาครัฐอย่างคุ้มค่า แนวทางการพัฒนาความโปร่งใสในการใช้จ่ายงบประมาณสาธารณะ มาตรการการเปิดเผยข้อมูลงบประมาณขององค์กรปกครองส่วนท้องถิ่น โดยมีเป้าหมายเพื่อเปิดเผยข้อบัญญัติงบประมาณรายจ่ายประจำปี  งบประมาณรายจ่ายเพิ่มเติม งบประมาณเงินอุดหนุนเฉพาะกิจและเงินสะสม
		ในการนี้ องค์การบริหารส่วนตำบลท่าข้าม ได้รับงบประมาณอนุมัติการจ่ายขาดเงินสะสม ประจำปีงบประมาณ พ.ศ. 2567  ในคราวการประชุมสภาองค์การบริหารส่วนตำบลท่าข้าม สมัยสามัญ สมัยแรก ประจำปีงบประมาณ  พ.ศ. 2567  เมื่อวันที่  1  กุมภาพันธ์  2567  รวมเป็นเงินงบประมาณ  8,475,000 บาท  (-เงินแปดล้านสี่แสนเจ็ดหมื่นห้าพันบาทถ้วน-)  รายละเอียดปรากฏตามเอกสารแนบท้ายประกาศนี้
		จึงประกาศให้ทราบโดยทั่วกัน
			ประกาศ  ณ  วันที่  7  กุมภาพันธ์  พ.ศ. 2567

						        
						   (นายเอกชัย  ท้าวพันแดง)
					       นายกองค์การบริหารส่วนตำบลท่าข้าม

